Д О К Л А Д

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2019 Г.

АКТУАЛНО СЪСТОЯНИЕ НА ЧИТАЛИЩЕТО

1. Изпълнени ли са разпоредбите на чл.9 /8/ от ЗНЧ – да –
2. Изпълнени ли са разпоредбите на чл. 10 от ЗНЧ – да - № 487/25.04.2013 г.
3. Изпълнени ли са разпоредбите на чл. 8/1/ т.1 от ЗОБ – да -
4. Изпълнени ли са разпоредбите на чл. 26 /1/ от ЗНЧ да – 18.03.2019 г.- отчетно-изборно събрание 22.06.2020 отчетно събрание
5. Изпълнени ли са разпоредб. на чл.26 /2/ от ЗНЧ – да - вх. №18/слу-2424/28.03.2018; № 19/слу-2246/21.03.2019г.
6. Изпълнени ли са разпоредб.на чл. 26а /1/ от ЗНЧ –да-вх.№ 19/слу-8257/30.10.2019
7. Изпълнени ли са разпоредб.на чл.26а/4/ т ЗНЧ – да – вх. № 19/слу-2246/21.03.2019 Община и вх. №ОС-13921.03.2019г. – Общински съвет
8. Брой регистрирани читалищни членове – 52
9. Проведени Общи събрания на читалището – 1 - 22.06.2020 г.
10. Проведени заседания на Настоятелството – 4
11. Субсидирана численост през 2019 г брой – 3.0; лева 28 700.00
12. Общ бюджет на читалището през 2019 г. – 30 456.22 от тях 796.47 налични от 2018 г.

КРИТЕРИИ

13. Привлечени приходи за дейност - 100.00 /дарение/

14. Събран членски внос, според броя на членовете - 104.00 лева

15. Библиотечна дейност

15.А. Наличен библиотечен фонд - 11 908

15.Б. Брой отчислена литература – няма

15.В. Закупени или дарени нови книги - 84

15.Г. Библиотечни и информационни услуги – 1067

1. – 05.01. – 40 години от смъртта на Калина Малина. Дискусия от 17.00 часа в Кметството.

2. – 20.01.- 140 години от смъртта на Любен Каравелов. Дискусия от 17.00 ч. в Кметството.

3. – 27.03. – 90 години от рождението на Вера Мутафчиева. Дискусия от 17.00 ч. в Кметството.

4. – 01.04. – Международен ден на детската книга – Изложба под надслов „Моят любим приказен герой” -

5. – 11.04. – На гости ни бяха децата от подготвителна група на ДГ Драгичево. Поводът е международният ден на детската книга. Д. Иванова разказа на децата историята на книгата, книгоиздаването, издателства, печатници, библиотеки. Почетохме приказки, почерпихме децата, а те пяха и рецитираха на сцената. Начало 10.30 ч.

6. – 17.05. – Ден на библиотекаря – деца библиотекари за един ден. Гости на библиотеката на библиотеката са първокласници от местното училище.

ЛЮБИТЕЛСКО ТВОРЧЕСТВО

16. Форми на традиционно изкуство

16.А. - Сурвакарска група- р-тел С. Тачков и Л. Филипова

16.Б. – Обичаи, обреди и ритуали – Детска група за фолклорни игри, словесен фолклор с р-тел Л. Филипова

17. Обучителни форми

17.А. Кръжоци – два броя

1. „Домашни хитринки” – р-тел Десислава Иванова

2. „От златните ръце на българката” – Л. Филипова

* 22.02. – Украсяване на дръвчета пред Кметството с мартеници изработени от децата.
* 24.04. – Боядисване на яйца от двата кръжока. В Кметството от 15.00 часа.
* 04.07. – Старт на детската лятна занималня от 10.00 ч. в салона на читалището
* 11.07. – Четене на „Ян Бибиян на луната” и изработване ракета в салона на читалището от 10.00 .
* 18.07. – Изработване на домина/риби и чинии/картини с морски мотиви от 10.00 часа в салона на читалището
* 26.07. - Поредните летни детски занимания.
* 08.08. . – Изработване на пирати и боулинг. Присъстват 18 деца. Проведено в салона на читалището от 10.00 часа.
* 16.08. – Читалня на открито, местността „Сливите” – 10 .00 часа.
* 29.08. – Посещение на зоопарк София с децата-участници в лятната занималня. Транспорт и вход осигурени/платени от читалището и край на детските летни занимания.

18. Форми на съвременно творчество

**18.А. Танцови – 2 броя**

Танцов колектив „Майсторите на танца” – любители – хореограф О.Огнянов

Детска танцова група „Майсторите на танца“ – хореограф – О. Огнянов

**18.Б. Певчески** – индивидуални – деца

**18.В. Театрални** – 2

детска танцово- театрална студия „Чекмедже“, група „Стражи“над 6 годишни- р-тел актриса Даниана Коева

детска танцово-театрална студия „Чекмедже” под 6 годишни с ръководител актриса Даниана Коева

19. Участие в системата „Живи човешки съкровища“ – да

Сурвакарската група, обичая Сурва - Драгичево е в списъка на груповия носител от Община Перник и част от листата на голямото културно наследство на ЮНЕСКО

**20. Празници и участия - 47**

1. – 13.01. - Сурва – обход на селото от сурвакарската дружина. Тръгване в 9.30 ч. Вечерта в 18.30 игри около огъня на площада.

2. - 14.01. – сурвакарският обход на къщите в селото продължава.

3. – 21.01. – Бабинден – Празник с участието на д-р Тодорова и пенсионерски клуб „Веселяци“. Присъства най-младата майка с бебето. Гост на празника – кмета Викторов. Направен е ритуала с поливането. От читалището връчени бяха подаръци на медицинските лица и бебето. Начало 13.30 часа.

4. – 26.01. - Сурва – Перник . Участват много на брой малки деца и това не остава незабелязано – получен сребърен медал за детската група.

5. – 04.02. – Световен ден за борбата с рака – Лекция в пенсионерски клуб от 11.00 часа

6. – 18.02. – 146 години от обесването на Васил Левски – беседа от 17.00 ч. в Кметството.

7. – 23 и 24.02. – Участие на сурвакарската група в Луковит и Червен бряг

8. – 01.03. - 10.00 часа- Баба Марта/Л. Филипова на гости в детската градина, връзва мартеничка на всяко дете, разказва легендите за мартеницата, черпи децата с питка.

9. – 01.03. – 17.00 часа връзване мартеница на всички самодейци – Кметството.

10. – 03.03. – Включихме се в инициативата на „Българи за България” и „Сдружение Азбукари” – „пробуждане с хоро”. В 10.30 ч. празнична програма пред паметника на площада. Включиха се групите на „Майсторите на танца” . Положиха се венци и цветя. Рецитатор – Цветелина Велчева.

11.- 08.03. – Осмомартенски празник в Елдорадо организиран от читалището за самодейците. Начало 18.30 часа.

12. – 10.03. - Сирни заговезни – прескачане на огън, ламкане на яйце, оратници, от 18.00 ч. пред читалището.

13. – 16.03. – Тодоровден – начало – 10.30 часа пред читалището – концерт на Майсторските групи; 11.00 – водосвет, захранване на конете и закичване пред черквата;12.00 ч. в местността „Старо село” – надбягвания и надтегляния. Паричните награди осигурени от Кмета В. Викторов, а грамотите и купите от читалището.

14. – 17.03. - Участие на ТТС „Чекмедже” в Български квалификационен конкурс „Dance cup Bulgaria” - Пловдив – Второ място, диплом и купа за танца „Справедливост”.

15. – 18.03. – Общо отчетно-изборно събрание от 18.00 ч. в пенсионерски клуб.

16. – 20 и 21.04. – Лазаровден и Цветница – обход на селото с лазарски песни. Тръгване в 9.30 ч. от черквата.

17. – 24.04. – Участие в талантите на Перник – ТТС „Чекмедже” , група „Стражите” – млатен медал и диплом. Ръководител Даниана Коева.

18. – 26.04. – Разпети петък – църковни песнопения с участието на деца-самодейци в църквата „Успение Богородично” от 18.30 часа

19. – 29.04. – Великденски празник „Великден е. Христос Воскресе”. Изложба на обредни хлебове и4 писани яйца, и концерт пред читалището от 11.00 часа.

20. – 06.05. – „Гергьовден в село Драгичево“ – Премуз и изложба-конкурс на кучета домашни любимци. На всички участници бяха връчени грамоти, а на най-добрите и предметни награди от читалището.Начало 10.30 часа.

21. – 11.05. – Участие във фестивал „Дай, бабо, огънче”-Мещица – Първо място , златен медал и диплом за Божидара Николаева – народно пеене.

22. – 24.05. – Ден на славянската писменост и на българската просвета и култура – 140 години ОУ „Св.Св. Кирил и Методий” – Драгичево. Празника е проведен в читалището. Програма от училището и читалището – двете майсторски групи и ТТС „Чекмедже”.

23. – 31.05. – Участие в годишен концерт на Майсторите, 19.00 ч. Дворец н културата – Перник.

24. – 01.06. – „Детство мое, реално и вълшебно“ – парад на приказни герои, микрофонът е ваш, деца, рисунки на асфалт и със специалното участие на Даниана Коева. Награди и грамоти осигурени от читалището. Начало 10.00 часа пред Читалището.

25. - 01.06. – 15.00 часа – участие във фестивал „Чичо Стоян” – Дивотино. Спечелени награди – Божидара Николова - народни песни – Първо място и златен медал; „Майсторите” деца – второ място и плакет; ДТС „Чекмедже” – трето място и плакет.

22. – 02.06. – Днес по традиция почитаме паметта на загиналите герои за свободата на България. Празникът „Втори юни – ден на безсмъртие, ден на родолюбие“ е организиран от читалището и кметството. Поднасяме цветя и венци, рецитират стихотворения, вечерта – концерт – деца и любители от Майсторите със специалното участие на Ана Мария и Борислав Борисов.

26. – 07.06. - ТТС „Чекмедже” взема участие в „Арлекин” – Перник – Първи театрален фестивал в ОДК; получени грамота и плакет за отлично представяне в Международен детско-юношески театрален фестивал.

27. – 28.06. - Участие на Майсторите и Божидара Николова в детски фолклорен фестивал „Слънце иде“ – Дрен. Първо място – златен медал и диплом за Божидара Николова; Второ място и диплом – Майсторите деца.

28. – 30.06. – Участие във „Витошки напеви” и Общински преглед за Копривщица. Наградата от фестивала е – специалната награда на Кмета за цялостно представяне. Всички участия за класирани за Регионалния преглед за Копривщица – деца – танци; любители – танци; деца – фолклорни игри и Божидара Николаева – песни.

29. – 25-29.06. – Участие в театрален фестивал „Талантино” – Благоевград. Получена грамота и купа за най-добро представяне до 4 клас- ТТС „Чекмедже” – „Алиса в електронния свят”.

30. – 25.08. – Традиционен събор. Участват танцовите групи към читалището. Нае най-малкият жител на селото Кмета връчи подарък /майка Ива Ивова/. Гостуват Валерия Момчилова и Малина.

31. - 01.10.- Тържество в ресторант „Драгичево” по повод Денят на възрастните хора – 11.00 часа.

32. – 06.10. – Участие в 26 международен фолклорен фестивал „Малешево пее и танцува” – с. Микрево, община Струмяни. Присъдено трето място- купа и диплом.

33. – 19.10 – „Чекмеджетата” от с. Драгичево взеха участие в инициативата „Вдъхнови бъдещето” в Перник. Открит урок.

34. – 01.11. – Ден на народните будители – проведено в салона на читалището от 10.00 часа. Присъстват деца и родители. Всички вземат участие в празника. Всеки чете за будителите.

35. – 16.11. – „Специална награда за отборно представяне” на ТТС „Чекмедже” с р-тел Даниана Коева в зала Арена Армеец – София- фестивал Sofia open danse festival 2019

36. – 22.11. – Получени книгите по спечеленият проект от библиотеката към МК

37. – 03.12. – Благотворителен концерт в читалището, организиран от училището- 17.30 ч.

38. – 09.12. - Получени детските носии закупени с 500 лева от лазаруването и 2 300 от бюджета на читалището.

39. – 14 и 15.12 – Цирк построен на площада в селото.

40. – 16.12. – Светлините на елхата – програма от читалището – Майсторите деца и любители. Дядо Коледа – Златан Ангелов. Баница с късмети осигурена от кмета.18.30 ч

41. – 16.12. – „Коледа при баба” – Гостуваха ни децата от първи до четвърти клас на местното училище. Децата тъкаха на направените от нас станчета, направиха сурвачки, пяха и танцуваха.- 13.30 начало

42. -18.12.-„Коледа при баба” - Гостуваха ни децата от подготвителна група „Мечо Пух” – ДГ Драгичево от 10.3.00 до 11.30 часа , а от 13.00 - децата от пети до седми клас. Децата тъкаха на направените от нас станчета, направиха сурвачки, пяха и танцуваха.

43. – 20.12. - Участие на децата от Майсторите в Коледен концерт в Двореца на културата – 19.00 часа.

44. – 20.12. – Коледен празник на ОУ в читалището от 10.30 часа

45. – 21.12 – „Каша за душата” с режисьор Даниана Коева. Представление в залата на читалището от 17.30 часа. Пътуващ театър „Скрин”.

46. – 22.12. – Коледно тържество със самодейци в ресторант „Струма” – 19.00 часа

47. – 25.12. – Разнасяне на подаръци заедно с Дядо Коледа и Кмета по домовете на децата заявили предварително услугата.

МЕСЕЦ ДЕКЕМВРИ – ПРЕЗ ЦЕЛИЯТ МЕСЕЦ СА ПРАВЕНИ МАСКИ И ЛИКОВЕ В ЧИТАЛИЩЕТО ОТ ЛЮДМИЛА И КИРИЛ ФИЛИПОВИ, И ЛЮБОМИР МАДЖИРОВ.

21. Организиране на фестивали и конкурси

– 16.06. – Втори фолклорен фестивал „На мегдано у Драгичево”. Организиран от НЧ „Пробуда-1922г.” с подкрепата на Община Перник. Участват 38 институции с 480 участника – песни, танци, инструменталисти, разказвачи….. На най-малките участници и най-възрастния са осигурени подаръци. На всяка институция е връчена грамота за участие и плакет – българска бродерия.

22. Реализирани партньорства и привлечени съорганизатори – Кметството Драгичево, ОУ „Св.Св. Кирил и Методий“, черквата „Успение Богородично“, пенсионерски клуб „Веселяци“, д-р Тодорова, ДГ Драгичево

23. Проекти

23.А. Подготвени – 1 –

,,Българските библиотеки- съвременни центрове за четене и информираност 2019"

23.Б. Реализирани - 1

,,Българските библиотеки- съвременни центрове за четене и информираност 2019"

24. Социална политика – в т.ч. доброволчество / гражданска инициатива – Златан Ангелов в качеството си на дядо Коледа разнася по домовете коледни подаръци /след предварителна заявка от родителите/.

25. Ефективно използване базата за дейност – обновената сграда на читалището се използва на 100% - салон, канцелария, библиотека, склад.

26. База/сграден фонд – Застроена площ – 230 кв.м.; вид Ж.Б.П.; два етажа; 1 бр . салон, 1 бр. кабинет, 1 бр. библиотека; 1 бр. стая; 1 бр. складово помещение

27. Наличие на интернет – да

28. Наличие на електронна поща – да nch\_probuda@abv.bg

29. Наличие на интернет WEB – страница - да [www.nch-probuda.blogspot.com](http://www.nch-probuda.blogspot.com)

30. Кратък анализ за дейността през 2019 година – Дейността на читалището като цяло е отлична през изтеклата година, но всичко което е направено е било с много труд и усилия, съобразено с финансовите средства. Читалищното настоятелство е провело 3 свои заседания.

ПРЕДСЕДАТЕЛ:

/Ю. Евгениева/